´Any de la Misericòrdia en 2 minuts´

Mn. Ramon Prat

**6. Les obres de Misericòrdia, model per a la vida.**

Les obres de Misericòrdia expressen el que nosaltres portem a dins. Més que elles mateixes, manifesten el nostre model de vida.

I quin és, aquest model que mostrem a l'exterior quan vivim les obres de misericòrdia?

Són les Benaurances. És estar al costat dels pobres, dels que tenen fam, dels que lluiten per la justícia, dels pacificadors, dels que tenen un cor entranyable...

Com es manifesta aquest model de les Benaurances? És viure en l'amor. És la persona que ha descobert que Déu l’estima i, que quan ha entrat aquest amor, et canvia el cor.

La gent que t’estima, també t’ajuda a descobrir que Déu és amor. Quan tu vas vivint en l'amor i el manifestes servint als altres, et trobes amb l'autoestima. El contrari del que molta gent pensa, l'egocentrisme no dóna autoestima sinó que l'asseca.

Quan surts cap a fora a estimar, és quan acabes trobant-te amb tu mateix i això realment per un cristià mai ho tenim del tot. Hem de ser realistes i no podem dir: jo visc les obres de Misericòrdia amb plenitud perquè visc les Benaurances.

Per tant les Benaurances són l’horitzó cap el qual anem caminant tota la vida, el nostre model de vida. El camí són les obres d'amor, les obres de Misericòrdia.

Jo l'únic que puc afegir, és que aquesta manera de viure fa feliç.